Kídí é ngə̄lə tə múan, mə ńlama yǎ. A ngábwé ma bivɛ̌s anə́ émgbə́m, a tádī kídí a kwî ngogé, ǒ man yǎ fɔ̄ɔ̄ mā á mááŋ. 14Anə́ ndele ngə́ mān ónɔ̌n ḿfə̄, mə nə və ǹtad, maməmələ anə́ zum. Mís mə́ təg yǎ mā á mābəbə wa á yób: Ǎ Ńtondôbə, mə̌ man yǎ, bɔ̌g ó tsog ma ! 15Mayi hḿ dzó yá, nə́ á yālán mā, ókāŋ émēn énye ǎ bɔ̄ mə́sə ? Mə mayi fɔ́ɔ́ dzíbí nyū ábīŋ yā mīḿbú myámā mísə. 16Ǹtondôbə a nə ai éḿbōē, nə́ bə́ nyiŋ, ǹsísīm wóé wádzālā bɔ́ hóm ósə, asú tē wāyi ma dúgán tə́le, o və́ə́ fə ma enyiŋ. 17Akíl á vəŋan yǎ ma ezəzəg, o ngábaala ma enyiŋ nə́ mə́ sáála m̀bíbíŋ, ńdɔ̄ fə ó ngáman woá mīńsə́m myáma óswē á ńkiɛ́. 18Amú ńnam bəkón ó sə́ kig wa dzǎm lugu, ngə́ áwū ádzə̄mē wā. Ébá básus á ndoŋ bivól bə́ nə təge ai ndi yǎ mvam dzoe. 19Və́və̄ə̄ ekokoma etám énye ǎ lugu wa, anə́ mābɔ dɔ́ ánā. Ésīá énye ǎ tɔ́ŋ bɔ́n bóé ndɔ́ŋ yǎ mvam dzoe. 20Ǎ Ńtondôbə, ḿból ō nyīī mā, ḿbɔ̄án nə́ miǹkúl ai mim̀bɛ mí dzīmbí á mə̄lú mə́sə̄ yā ényiŋ dzáán á ósū ndá Ǹtondôbə. 21Ńdɔ Isaías a ngádzó naa bə́ zu ai ebɛ́ fííg, bə́ bə̄dē dzɔ́ á bikɛl.” Ǹdɔ ǹkúkúmá á ngālɛd .” 22Ezékias nyé nâ: “Mayi yəm ai dzé naa mayi bǎd bɛ́d étɔbɔgɔ Ńtondôbə?